## Priloga 1: Varstvo učencev – zakonodaja

## ZOFVI – [Zakon o organizaciji in financiranju vzgoje in izobraževanja](http://www.pisrs.si/Pis.web/pregledPredpisa?id=ZAKO445)

### 2.a člen (varno in spodbudno učno okolje)

V vrtcih, šolah in drugih zavodih za vzgojo in izobraževanje otrok in mladostnikov s posebnimi potrebami se v skladu s cilji iz prejšnjega člena zagotovi varno in spodbudno učno okolje, kjer je prepovedano telesno kaznovanje otrok in vsakršna druga oblika nasilja nad in med otroki in neenakopravna obravnava, ki bi temeljila na spolu, spolni usmerjenosti, socialnem in kulturnem poreklu, veroizpovedi, rasni, etnični in narodni pripadnosti ter posebnosti v telesnem in duševnem razvoju.

### 81. člen (obseg sredstev iz državnega proračuna)

7. odstavek, 32. alineja: sredstva za prevoze učencev osnovne šole in sredstva za varstvo vozačev, katerih pot v šolo je ogrožena zaradi velikih zveri

### 119. člen (obseg vzgojno-izobraževalnega dela)

1. odstavek: Delovna obveznost učitelja obsega pouk in druge oblike organiziranega dela z učenci, vajenci, dijaki oziroma študenti višjih šol (v nadaljnjem besedilu: učna obveznost), pripravo na pouk, popravljanje in ocenjevanje izdelkov in drugo delo, potrebno za uresničitev izobraževalnega programa.

3. odstavek, 11. alineja:  opravljanje drugih nalog, določenih z letnim delovnim načrtom.

## ZOsn – [Zakon o osnovni šoli](http://www.pisrs.si/Pis.web/pregledPredpisa?id=ZAKO448)

### 20. člen (razširjen program)

Razširjeni program obsega podaljšano bivanje, jutranje varstvo, dodatni pouk, dopolnilni pouk, interesne dejavnosti in pouk neobveznih izbirnih predmetov. V razširjeni program se učenci vključujejo prostovoljno.

### 21. člen (podaljšano bivanje)

1. odstavek: Osnovna šola organizira podaljšano bivanje za učence od 1. do 5. razreda.

3. odstavek: V času podaljšanega bivanja se učenci učijo, opravljajo domače naloge in druge obveznosti in sodelujejo pri kulturnih, športnih, umetniških in drugih dejavnostih.

### 22. člen (jutranje varstvo)

Osnovna šola organizira jutranje varstvo učencev prvega razreda.

### 31. člen (letni delovni načrt)

1. odstavek: Z letnim delovnim načrtom se določijo vsebina, obseg in razporeditev vzgojno-izobraževalnega in drugega dela v skladu s predmetnikom in učnim načrtom in obseg, vsebina in razporeditev interesnih in drugih dejavnosti, ki jih izvaja šola. Določi se delo šolske svetovalne službe in drugih služb, delo šolske knjižnice, aktivnosti, s katerimi se šola vključuje v okolje, obseg dejavnosti, s katerimi šola zagotavlja zdrav razvoj učencev, oblike sodelovanja s starši, strokovno izpopolnjevanje učiteljev in drugih delavcev, sodelovanje z visokošolskimi zavodi, ki izobražujejo učitelje, raziskovalnimi inštitucijami, vzgojnimi posvetovalnicami oziroma svetovalnimi centri, sodelovanje z zunanjimi sodelavci in druge naloge, potrebne za uresničitev programa osnovne šole.

### 31.a člen (hišni red)

Šola s hišnim redom določi območje šole in površine, ki sodijo v šolski prostor, poslovni čas in uradne ure, uporabo šolskega prostora in organizacijo nadzora, ukrepe za zagotavljanje varnosti, vzdrževanje reda in čistoče ter drugo.

## KPDVI – [Kolektivna pogodba za dejavnost vzgoje in izobraževanja v Republiki Sloveniji](http://pisrs.si/Pis.web/pregledPredpisa?id=KOLP19)

### 44.b člen

2.odstavek: Delovna obveznost učitelja obsega tedensko učno obveznost, določeno z zakonom, pripravo na pouk, popravljanje in ocenjevanje izdelkov ter drugo delo, potrebno za uresničitev izobraževalnega programa, 4. odstavek: Drugo delo, potrebno za uresničitev izobraževalnega programa, obsega dela in naloge, ki so skupne vsem učiteljem (primeroma so navedene v Prilogi 2, ki je sestavni del te kolektivne pogodbe) in lahko trajajo najmanj 150 do največ 180 ur v šolskem letu. Učitelj izvaja tudi druga dela in naloge, potrebne za uresničitev izobraževalnega programa, ki se do zapolnitve polne delovne obveznosti učitelja določijo v individualnem letnem delovnem načrtu, kamor sodijo tudi naloge razrednika

## PNS-OŠ – [Pravilnik o normativih in standardih za izvajanje programa osnovne šole](http://www.pisrs.si/Pis.web/pregledPredpisa?id=PRAV7973)

### 2. člen (učna obveznost učiteljev)

2. odstavek: Tedenska učna obveznost, izražena v urah po 50 minut, je 25 ur za učitelje v podaljšanem bivanju.

3. odstavek: Tedenska učna obveznost, izražena v urah po 60 minut, je 35 ur za strokovne delavce v jutranjem varstvu za učence 1. razreda

### 34. člen (merila za oblikovanje skupin jutranjega varstva)

Normativ za oblikovanje skupine jutranjega varstva je 28 učencev.

Skupina učencev za jutranje varstvo se oblikuje, če je vanjo vključenih najmanj 10 učencev 1. razreda, v podružnicah šol na območjih s posebnimi razvojnimi problemi pa najmanj 5 učencev 1. razreda.

### 40. člen (učitelji)

3. odstavek, 8. alineja: Elementi za sistemizacijo delovnih mest strokovnih delavcev – učiteljev za razširjeni program so največ 2 uri jutranjega varstva za skupino učencev 1. razreda dnevno.

## PNS-DVO\_IT – [Pravilnik o normativih in standardih za izvajanje programa osnovne šole v dvojezičnih osnovnih šolah in osnovnih šolah z italijanskim učnim jezikom](http://www.pisrs.si/Pis.web/pregledPredpisa?id=PRAV6689)

### 28. člen (merila za oblikovanje skupin jutranjega varstva)

Normativ za oblikovanje skupine jutranjega varstva je 21 učencev.

Skupina učencev za jutranje varstvo se oblikuje, če je vanjo vključenih najmanj 5 učencev 1. razreda.